Interne retningslinjer for driftstilskudd fra Oslo Kommune

Vedtatt av DIO Core 26.01.2023

Distrikt Oslo mottar – ved søknad – Driftstilskudd fra Oslo kommune (ved Kulturetaten). Disse pengene skal primært gå til lokallag tilsluttet NUK som er basert i Oslo. Tilskuddet er basert på antall lokallag og antall medlemmer i Oslo som betaler medlemskontingent til et NUK-lokallag. Det er få begrensninger på hva midlene kan brukes til, men DIO Core har vedtatt at de kan **ikke** brukes til: lønn/honorar for styret i lokallag eller ansatte i menighetene, opparbeiding eller bygging av egenkapital i lokallaget, til innsamlingsaksjoner eller aktivitet, til innkjøp av rusmidler.

# Fordeling

Midlene fordeles på følgende måte:

1. Fem (5) prosent av midlene beholdes for å dekke kostnader ifm. Revisjon, regnskapsføring og møteutgifter.
2. Resterende midler fordeles på «Prosjektstøtte» og «Støtte til enkeltperson».
	1. Femten (15) prosent skal i utgangspunktet gå til «Støtte til enkeltperson» for å støtte deltakelse på regionale og sentrale NUK-arrangement. I november – etter NUKs siste sentrale arrangement – kan resterende midler overføres til prosjektstøtte.
	2. Åtti (85) prosent skal brukes til å støtte prosjekter i regi av lokallag eller distriktet.
	3. Ved behov kan prosjektstøtte også brukes til «Oppstartstøtte» for nye lokallag.

# Søknad og krav

Søknad om støtte og Prosjektstøtte, gjøres via [www.nuk.no/distrikt-oslo](http://www.nuk.no/distrikt-oslo%20) ved å fylle inn søknadsskjema. For å kunne søke om midler, må lokallag innfri følgende krav:

1. Levert godkjent årsrapport med regnskap for året før;
	1. Distrikt Oslo krever ikke at lokallag sender inn kvitteringer og bilag, men kan gjennomføre kontroll og forventer at de kan fremlegges ved en eventuell kontroll;
2. Levert rapport for brukte midler;
3. Ha sendt minst én representant på Distrikt Oslos årsmøte;
4. Tilbakebetalt restmidler.
5. For støtte til enkeltpersoner må personen ha betalt medlemsskap i et NUK-lokallag i Distrikt Oslo.

# Frister for søknad og rapportering

## Søknad

Følgende frister gjelder for søknader for midler i 2023:

* Støtte til enkeltpersoner – Søknader behandles fortløpende

Prosjektstøtte har tre frister:

* 28. Februar for prosjekter som skal gjennomføres fra januar-april
* 1. april for prosjekter som skal gjennomføres fra mai-september
* 1. september for prosjekter som skal gjennomføres fra oktober-desember

Søknader som sendes inn i én runde men med oppstart eller gjennomføring i en annen runde vurderes fortsatt.

## Rapportering

Årsrapport med regnskap leveres via <https://medlem.nuk.no/frifond> iht. NUKs retningslinjer for Frifond.

Rapportering for prosjektstøtte gjøres fortløpende ved å sende dokumentasjon (bilder, beskrivelse av gjennomført prosjekt og regnskap) til denne eposten. Frist for å rapportere for et prosjekt er tre uker etter prosjektets slutt.

# Klageadgang

Lokallag som har søkt Prosjektstøtte gis en frist på to uker for å klage hvis de har mottatt avkortet støtte eller søknaden har blitt avvist. Fristen gjelder fra når lokallaget har blitt informert om fordelingen av prosjektstøtten.

Dersom et lokallag ønsker å klage, rettes klagen til Klagenemnden som velges på Distrikt Oslos årsmøte. Klagenemden består av HS. Klagenemden fatter vedtak etter å ha undersøkt klagen. Hvis Klagenemden dømmer i lokallagets favør, skal lokallaget innvilges uavkortet støtte.

# Utbetaling

Utbetaling av støtte til enkeltpersoner gjøres fortløpende. Utbetaling av Prosjektstøtten gjøres i tre runder – med utbetaling innen fire uker etter søknadsfristen.

# Tilbakebetaling og kontroll

Ubrukte prosjektmidler som er rapportert for skal tilbakebetales umiddelbart etter rapporten er godkjent. Hvis midler ikke blir tilbakebetalt, avkortes fremtidig tilskudd med tilsvarende sum eller midlene tilbakekreves.

Dersom det er mistanke om misbruk av midlene, skal distriktsrepresentanten be NUKs sekretariat om å gjennomføre kontroll av bruken. Dersom det avdekkes misbruk av midler, skal hele tilskuddet umiddelbart kreves tilbake.

DIO Core skal hvert år vurdere å justere fordelingen